CELEX: 32022D0574
Language: fi
Date: 2022-04-07 00:00:00
Title: Neuvoston päätös (YUTP) 2022/574, annettu 7 päivänä huhtikuuta 2022, joukkotuhoaseiden ja niiden maaliinsaattamisjärjestelmien leviämisen estämisestä annetun Yhdistyneiden kansakuntien turvallisuusneuvoston päätöslauselman 1540 (2004) täytäntöönpanon tukemisesta annetun päätöksen (YUTP) 2017/809 muuttamisesta

8.4.2022   
               
               
                  FI
               
               
                  Euroopan unionin virallinen lehti
               
               
                  L 109/67
               
            
         NEUVOSTON PÄÄTÖS (YUTP) 2022/574,
         annettu 7 päivänä huhtikuuta 2022,
         joukkotuhoaseiden ja niiden maaliinsaattamisjärjestelmien leviämisen estämisestä annetun Yhdistyneiden kansakuntien turvallisuusneuvoston päätöslauselman 1540 (2004) täytäntöönpanon tukemisesta annetun päätöksen (YUTP) 2017/809 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 11 päivänä toukokuuta 2017 päätöksen (YUTP) 2017/809 (1), jossa säädetään kyseisen päätöksen 1 artiklassa tarkoitettujen toimien 36 kuukauden täytäntöönpanokaudesta, joka alkaa kyseisen päätöksen 3 artiklan 3 kohdassa tarkoitetun rahoitussopimuksen tekopäivästä.
                  
               
                     (2)
                  
                  
                     Neuvosto hyväksyi 16 päivänä kesäkuuta 2020 päätöksen (YUTP) 2020/795 (2) joukkotuhoaseiden ja niiden maaliinsaattamisjärjestelmien leviämisen estämisestä annetun Yhdistyneiden kansakuntien turvallisuusneuvoston päätöslauselman 1540 (2004) täytäntöönpanon tukemisesta annetun päätöksen (YUTP) 2017/809 muuttamisesta pidentämällä kyseisen päätöksen täytäntöönpanokautta 10 päivään elokuuta 2021 saakka.
                  
               
                     (3)
                  
                  
                     Neuvosto hyväksyi 21 päivänä kesäkuuta 2021 päätöksen (YUTP) 2021/1025 (3) joukkotuhoaseiden ja niiden maaliinsaattamisjärjestelmien leviämisen estämisestä annetun Yhdistyneiden kansakuntien turvallisuusneuvoston päätöslauselman 1540 (2004) täytäntöönpanon tukemisesta annetun päätöksen (YUTP) 2017/809 muuttamisesta pidentämällä kyseisen päätöksen täytäntöönpanokautta 25 päivään huhtikuuta 2022 saakka.
                  
               
                     (4)
                  
                  
                     Yhdistyneiden kansakuntien aseriisuntatoimisto (UNODA), joka on vastuussa päätöksen (YUTP) 2017/809 1 artiklassa tarkoitettujen hankkeiden teknisestä täytäntöönpanosta, pyysi 15 päivänä helmikuuta 2022 kyseisen päätöksen täytäntöönpanokauden pidentämistä vielä kymmenellä kuukaudella. Pyydetyn pidentämisen avulla UNODA voi jatkaa Yhdistyneiden kansakuntien turvallisuusneuvoston päätöslauselmaa 1540 (2004), jäljempänä 'päätöslauselma 1540', täytäntöönpanevien Yhdistyneiden kansakuntien jäsenvaltioiden avustamista, osallistua edelleen meneillään olevaan kokonaistarkasteluun, jatkaa päätöslauselmalla 1540 perustetun Yhdistyneiden kansakuntien turvallisuusneuvoston komitean avustamista sen toimeksiannon, jota on jatkettu 30 päivään marraskuuta 2022, päättymiseen saakka sekä lieventää covid-19-pandemian vuoksi toteutumatta jääneistä hankkeista aiheutuneita menetyksiä.
                  
               
                     (5)
                  
                  
                     Päätöksen (YUTP) 2017/809 1 artiklassa tarkoitettujen hankkeiden jatkamisella ei ole 25 päivään helmikuuta 2023 saakka vaikutuksia taloudellisiin resursseihin.
                  
               
                     (6)
                  
                  
                     Päätös (YUTP) 2017/809 olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen (YUTP) 2017/809 5 artiklan 2 kohta seuraavasti:
            
               
                  ”2.   Tämän päätöksen voimassaolo päättyy 25 päivänä helmikuuta 2023.”
               
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 7 päivänä huhtikuuta 2022.
            
               
                  Neuvoston puolesta
               
               
                  Puheenjohtaja
               
               J. DENORMANDIE
            
         
         
            (1)  Neuvoston päätös (YUTP) 2017/809, annettu 11 päivänä toukokuuta 2017, joukkotuhoaseiden ja niiden maaliinsaattamisjärjestelmien leviämisen estämisestä annetun Yhdistyneiden kansakuntien turvallisuusneuvoston päätöslauselman 1540 (2004) täytäntöönpanon tukemisesta (EUVL L 121, 12.5.2017, s. 39).
         
            (2)  Neuvoston päätös (YUTP) 2020/795, annettu 16 päivänä kesäkuuta 2020, joukkotuhoaseiden ja niiden maaliinsaattamisjärjestelmien leviämisen estämisestä annetun Yhdistyneiden kansakuntien turvallisuusneuvoston päätöslauselman 1540 (2004) täytäntöönpanon tukemisesta annetun päätöksen (YUTP) 2017/809 muuttamisesta (EUVL L 193, 17.6.2020, s. 14).
         
            (3)  Neuvoston päätös (YUTP) 2021/1025, annettu 21 päivänä kesäkuuta 2021, joukkotuhoaseiden ja niiden maaliinsaattamisjärjestelmien leviämisen estämisestä annetun Yhdistyneiden kansakuntien turvallisuusneuvoston päätöslauselman 1540 (2004) täytäntöönpanon tukemisesta annetun päätöksen (YUTP) 2017/809 muuttamisesta (EUVL L 224, 24.6.2021, s. 22).